
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 9
                                                              din 31 ianuarie 2023
privind conferirea titlului de „Cetăţean de onoare al Municipiului Sighişoara”,

domnului Ladislau Veress

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 50.872/III/19.12.2022 și la Consiliul Local Sighișoara cu nr. 2.018/18.01.2023, de referatul de aprobare, înregistrat cu nr. 50.870/III/19.12.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighișoara cu nr. 35.358/07.11.2022, prin care domnii Gall Erno și Farkas Miklos propun să se acorde domnului Veress Ladislau titlul de „Cetăţean de onoare al Municipiului Sighişoara”;

Văzând inițiativa primarului municipiului manifestată în sensul conferirii titlului de „Cetăţean de onoare al Municipiului Sighişoara”, domnului Veress Ladislau;
Ținând cont de prevederile Regulamentului pentru conferirea Titlului de „Cetăţean de onoare al Municipiului Sighişoara”, aprobat prin Hotărârea Consiliului Local Sighișoara nr. 20/27.01.2022 privind aprobarea Statutului Municipiului Sighișoara;

Având în vedere prevederile art. 17 alin. (3) din Regulamentul pentru conferirea Titlului de „Cetăţean de onoare al Municipiului Sighişoara”, aprobat prin Hotararea Consiliului Local Sighișoara nr. 20/27.01.2022 privind aprobarea Statutului Municipiului Sighișoara;
Având în vedere Raportul de specialitate cu nr. 50.871/III/19.12.2022 al Serviciului Relaţii Publice și Comunicare, prin care se propune conferirea titlului de „Cetăţean de onoare al Municipiului Sighişoara”, domnului Ladislau Veress, în semn de apreciere pentru aportul adus în domeniul farmaceutic și medical, contribuind considerabil la buna sănătate a cetățenilor municipiului;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (13) și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,





                                                  H O T Ă R Ă Ş T E:
 
Art. 1. Se aprobă conferirea titlului de „Cetăţean de onoare al Municipiului Sighişoara”, domnului Veress Ladislau pentru toate realizările sale în domeniul sănătății și farmaceutic la nivel local și național.

Art. 2. Cheltuielile ocazionate de realizarea însemnelor care atestă calitatea de „Cetăţean de onoare al Municipiului Sighişoara”, precum și cele ocazionate de ceremonia înmânării titlului de „Cetăţean de onoare” se suportă de la bugetul local.

Art. 3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Biroul Buget Contabilitate Salarizare – Direcția Economică şi Serviciul Relaţii Publice și Comunicare din cadrul Municipiului Sighișoara.

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu             
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Relaţii Publice și Comunicare;

  1 ex. Biroul Buget, Contabilitate, Salarizare – Direcția Economică;

  1 ex. domnul Veress Ladislau.
10 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 9/31.01.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


